ལི་ཁེ་ཆང་གིས་ཁེ་ལས་ལག་རྩལ་གསར་གཏོད་ཀྱི་བྱེད་པོར་འགྱུར་བ་བྱས་ནས་ཁེ་ལས་གསར་གཏོད་ནང་ཞུགས་རྒྱུར་རྒྱབ་སྐྱོར་བྱེད་པའི་སྲིད་ཇུས་དང་བྱེད་ཐབས་དོན་འཁྱོལ་དང་འཐུས་སྒོ་ཚང་དུ་བཏང་ནས་ལག་རྩལ་གསར་གཏོད་ཀྱི་གཞི་རྒྱུ་སྣ་ཚོགས་ཁེ་ལས་ལ་གཅིག་སྒྲིལ་ཐུབ་རྒྱུར་ཁྲིད་སྟོན་བྱེད་དགོས།ཚན་རྩལ་གསར་གཏོད་ཀྱི་རྒྱུ་རྐྱེན་གཙོ་བོ་མིར་ཐུག་པས་ངེས་པར་དུ་ཚན་རྩལ་སྒྲིག་སྲོལ་གྱི་སྒྱུར་བཅོས་ཟབ་ཏུ་བཏང་ནས་ལྕག་སྐུལ་ལམ་སྲོལ་འཐུས་སྒོ་ཚང་དུ་དང་གསར་གཏོད་བྱེད་པ་དང་།གསར་གཏོད་ཚོགས་པ་དང་སྣེ་འདྲེན་ཤེས་ལྡན་མི་སྣར་སྔར་བས་ཆེ་བའི་མི་རྒྱུ་དངུལ་གསུམ་གྱི་བཀོལ་སྤྱོད་དབང་ཆ་དང་ལག་རྩལ་ལམ་ཕྱོགས་ཀྱི་ཐབས་ཇུས་དབང་ཆ་སྤྲོད་པ།ལེགས་སྐྱེས་འབུལ་མཁན་ཚན་རྩལ་མི་སྣར་སྙན་གྲགས་དང་ཐོབ་ཐང་གཉིས་ཀ་དངོས་འབྲེལ་ཐོབ་ཐུབ་པ་བཅས་བྱས་ནས་རྒྱལ་སྤྱིའི་སྔོན་ཐོན་གྱི་གསར་གཏོད་གྲུབ་འབྲས་དེ་བས་མང་བ་ཐོན་ཐུབ་པ་བྱེད་དགོས་ཞེས་གསུངས་པ་རེད།